**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2019. június 26-án tartandó ülésére**

Az előterjesztés tárgya: **az Egyesített Közművelődési Intézmény és Könyvtár, Városi Könyvtár intézményegységének nyári nyitvatartása**

Melléklet:

A napirend előterjesztője: Szőke Zoltán polgármester

Témafelelős: Gazdagné dr. Tóth Marianna osztályvezető

Az előterjesztés ügyiratszáma: TPH/7199/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. sz. melléklet 1.9. pontja |

Az ülésre meghívni javasolt szervek, személyek:

|  |  |  |
| --- | --- | --- |
| Bohács József | Egyesített Közművelődési Intézmény és Könyvtár igazgatója | jozsef.bohacs@gmail.com |
| Kulcsár Lászlóné | Városi Könyvtár vezetője | vktiszavasvari@gmail.com |

Egyéb megjegyzés:

…………………………………………………………………………………….…………………………………………………………………………………………………………

Tiszavasvári, 2019. június 20.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Gazdagné dr. Tóth Marianna

**E L Ő T E R J E S Z T É S**

**- a Képviselő-testülethez –**

**az Egyesített Közművelődési Intézmény és Könyvtár, Városi Könyvtár intézményegységének nyári nyitvatartásáról**

**Tisztelt Képviselő-testület!**

Kulcsár Lászlóné könyvtárvezető arról tájékoztatott, hogy a Városi Könyvtár intézményegységben energiatakarékosság illetve a könyvtári szolgáltatások év közbeni zavartalan biztosítása érdekében a könyvtári dolgozók szabadságukat az elmúlt években is tömbösítve vették ki, így a nyári időszakban, a legmelegebb hónapban, a vizsgaidőszakot követően 20 munkanapig, illetve decemberben a két ünnep között a könyvtár zárva tartana.

**A nyári bezárás tervezett időpontja: 2019. július 8.- augusztus 2.**

Az előző évek forgalmi, statisztikai adatait, a szakdolgozói létszámot, az energiatakarékossági szempontokat és az országos gyakorlatot figyelembe véve könyvtárvezető asszony kéri, hogy az előző évekhez hasonlóan a 4 hetes nyári bezárását engedélyezze a képviselő-testület.

A lakosságot természetesen tájékoztatni fogják a bezárásról, és lehetőséget biztosítanak arra is, hogy egyszerre több mint 6 könyvet kölcsönözzenek ki az olvasók meghosszabbított kölcsönzési határidővel. Július első hetében és augusztus hónapban a megszokott nyitvatartási rendben, könyvtári gyerekfoglalkozásokkal, klubfoglalkozásokkal, workshopokkal várják a könyvtárlátogatókat.

Kérem a Képviselő-testületet, hogy az előterjesztés megtárgyalása után hozza meg döntését a határozat-tervezetnek megfelelően.

Tiszavasvári, 2019. június 20.

**Szőke Zoltán polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ**-**TESTÜLETÉNEK**

**…./2019. (VI.26.) Kt. számú**

**Határozata**

**az Egyesített Közművelődési Intézmény és Könyvtár, Városi Könyvtár intézményegységének nyári nyitvatartásáról**

Tiszavasvári Város Önkormányzata képviselő-testülete az Egyesített Közművelődési Intézmény és Könyvtár, Városi Könyvtár intézményegységének nyári nyitvatartásáról szóló előterjesztést megtárgyalta és az alábbi határozatot hozza:

1./ Engedélyezi az **Egyesített Közművelődési Intézmény és Könyvtár, Városi Könyvtár intézményegységének** 2019. július 8.- 2019. augusztus 2. napjáig tartó bezárását az alkalmazottak szabadságának tárgyévben történő kiadása érdekében.

2./ Felkéri a polgármestert, hogy döntéséről tájékoztassa a Egyesített Közművelődési Intézmény és Könyvtár vezetőjét.

**Határidő**: azonnal **Felelős:** Szőke Zoltán polgármester